Document ID: 32000D0817

Id-Deċiżjoni tal-Kummissjoni
tas-27 ta’ Diċembru 2000
dwar in-nuqqas ta’ inklużjoni tal-Permethrin fl-Anness I tad-Direttiva tal-Kunsill 91/414/KEE u l-irtirar ta’ l-awtorizzazzjonijiet tal-prodotti għall-ħarsien tal-pjanti li fihom din is-sustanza attiva
(notifikata taħt id-dokument Nru Ċ(2000) 4140)
(Test b’rilevanza għaż-ŻEE)
(2000/817/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-ħarsien tal-pjanti [1], kif l-aħħar emendata bid-Direttiva tal-Kummissjoni 2000/68/KE [2], u partikolarment ir-raba’ subparagrafu ta’ l-Artikolu 8(2)tagħha,
Wara li kkunsidrat ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi regoli dettaljati għall-implimentazzjoni ta’ l-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE dwar it-tqegħid fis-suq ta’ prodotti għall-ħarsien tal-pjanti [3], kif l-aħħar emendata bir-Regolament tal-Kummissjoni (KE) 2266/2000 [4], 2000/68/KE(2), u partikolarment l-Artikolu 7(3)(b) tiegħu,
Billi:
(1) L-Artikolu 8(2) tad-Direttiva 91/414/KEE pprovda biex il-Kummissjoni twettaq programm ta’ xogħol għall-eżami ta’ sustanzi attivi wżati fi prodotti għall-ħarsien tal-pjanti li kienu diġà jinsabu fis-suq fil-15 ta’ Lulju 1993. Ġew stabbiliti regoli dettaljati biex jitwettaq dan il-programm ta’ xogħol fir-Regolament tal-Kummissjoni (KEE) Nru 3600/92.
(2) Ir-Regolament tal-Kummissjoni (KE) Nru 933/94 [5], tas-27 t’April 1994 kif l-aħħar emendat bir-Regolament (KE) Nru 2230/95 [6] innomina s-sustanzi attivi li għandhom jiġu stmati fil-qafas tar-Regolament (KEE) Nru 3600/92, innomina l-Istat Membru biex jaġixxi bħala relatur fir-rigward ta’ l-istima ta’ kull sustanza u identifika l-produtturi ta’ kull sustanza attiva li ressqu notifika fiż-żmien stipulat skond l-Artikolu 4(2) tar-Regolament Nru 3600/92.
(3) Il-Quintozene huwa wieħed mid-90 sustanza attiva nominati fir Regolament (KE) Nru 933/94.
(4) B’konformità ma’ l-Artikolu 7(1)(c) tar-Regolament (KEE) Nru 3600/92, il-Greċja, minħabba li ġiet nominata Stat Membru relatur, ressqet fl-1 ta’ Diċembru 1997 lill-Kummissjoni r-rapport ta’ l-istima tagħha tat-tagħrif imressaq min-notifikaturi skond id-dispożizzjonijiet ta’ l-Artikolu 6(1) ta’ dan ir-Regolament.
(5) Ir-rapport ta’ l-istima mħejji mill-Irlanda ġie rivedut mill-Istati Membri u mill-Kummissjoni fil-Kumitat Permanenti dwar is-Saħħa tal-Pjanti. Ir-rapport ta’ l-istima mħejji mill-Greċja ġie rivedut mill-Istati Membri u mill-Kummissjoni fil-Kumitat Permanenti dwar is-Saħħa tal-Pjanti. Din ir-reviżjoni ġiet iffinalizzata fit-13 ta’ Lulju 2000 skond il-format tar-rapport ta’ reviżjoni tal-Kummissjoni dwar il-quintozene, skond l-Artikolu 7(6) tar-Regolament (KEE) Nru 3600/92
(6) Stimi magħmulin fuq il-bażi tat-tagħrif hekk mogħti, ma wrewx sinjali li wieħed jista’ jistenna li, taħt il-kondizzjonijiet proposti għall-użu, il-prodotti għall-ħarsien tal-pjanti li jkun fihom il-quintozene jissodisfaw b’mod ġenerali l-ħtiġiet stabbiliti fl-Artikolu 5(1)(a) u (b) tad-Direttiva 91/414/KEE, b’mod partikolari rigward is-sigurtà ta’ l-operaturi u l-konsumaturi li jistgħu jkunu esposti għall-quintozene u rigward il-persistenza tas-sustanza fl-ambjent u l-possibiltà ta’ impatt li jista’ jkollha fuq organiżmi li ma tkunx diretta kontrihom.
(7) In-notifikatur prinċipali għarraf lill-Kummissjoni u lill-Istat Membru relatur li huwa ma xtaqx ikompli jipparteċipa fil-programm tax-xogħol fuq din is-sustanza attiva, u għalhekk mhux sa jitressaq aktar tagħrif.
(8) Għaldaqstant m’huwiex possibbli li din is-sustanza attiva tiġi inkluża fl-Anness I tad-Direttiva 91/414/KEE.
(9) Ġiet provduta evidenza teknika li tindika li użu aktar limitat tal-quintozene fil-foresti jista’ jitħalla waqt li r-riċerka tibqa’ għaddejja biex tistabbilixxi alternattivi effiċjenti bil-kundizzjoni li jittieħdu miżuri adegwati biex jitnaqqas ir-riskju.
(10) Kwalunkwe perjodu ta’ grazzja għat-tneħħija, il-magażżinaġġ, it-tqegħid fis-suq u l-użu ta’ ħażniet eżistenti ta’ prodotti għall-ħarsien ta’ pjanti li jkun fihom il-quintozene permess mill-Istati Membri b’mod konformi mad-dispożizzjonijiet ta’ l-Artikolu 4(6) tad-Direttiva 91/414/KEE għandu jkun limitat għal perjodu ta’ żmien ta’ mhux itwal min 18-il xahar biex wieħed jippermetti li ħażniet eżistenti jintużaw f’mhux aktar minn staġun ieħor ta’ tkabbir.
(11) Din id-Deċiżjoni ma tippreġudikax xi azzjoni li l-Kummissjoni tista’ tieħu rigward din is-sustanza attiva fi stadju ulterjuri fil-qafas tad-Direttiva tal-Kunsill 79/117/KEE [7].
(12) Il-miżuri previsti f’din id-Deċiżjoni huma konformi ma’ l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
M’huwiex inkluż bħala sustanza attiva fl-Anness I tad-Direttiva 91/414/KEE.
Artikolu 2
L-Istati Membri għandhom jassiguraw li:
1. l-awtorizzazzjonijiet għal prodotti għall-ħarsien tal-pjanti li jkun fihom il-quintozene jiġu rtirati fi żmien perjodu ta’ 6 xhur mid-data ta’l-adozzjoni ta’ din id-Deċiżjoni;
2. l-awtorizzazzjonijiet għall-użu kollu ta’ prodotti għall-ħarsien tal-pjanti li jkun fihom il-quintozene fi pjanti żgħar għall-foresti jiġu rtirati mhux aktar tard mill-25 ta’ Lulju 2003;
3. mid-data ta’ l-adozzjoni ta’ din id-Deċiżjoni m’għandhomx jinħarġu jew jiġu estiżi taħt id-deroga prevista għal dan l-iskop fl-Artikolu 8(2) tad-Direttiva 91/414/KEE awtorizzazzjonijiet għal prodotti għall-ħarsien tal-pjanti li jkun fihom il-quintozene.
Artikolu 3
Kwalunkwe perjodu ta’ grazzja mogħti minn xi Stat Membru skond id-dispożizzjonijiet ta’ l-Artikolu 4(6) tad-Direttiva 91/414/KEE, għandu jkun qasir kemm jista’ jkun u m’għandux ikun itwal minn 18-il xahar mid-data ta’ l-adozzjoni ta’ din id-Deċiżjoni.
Artikolu 4
Din id-Deċiżjoni qed tiġi ndirizzata lill-Istati Membri.
Meħuda fi Brussel, 27 Diċembru 2000.

Labels: 0
3
20
6